درگه ارسخان


آرازخان دورگه سی 
(فارسجا: درگه ارسخان) سولدوز بؤلگه‌سینین محمدیار شهرینه تابع اولان کند دیر.

دورگه آدینین آنلامی
دده آشیق قوربانی نین بیر شعرینده "دورگه" سؤزونون آنلامی "درین" و "دایاز" آنلاملارینین آراسی دئمک دیر. دئمک دورگه کندی آزاجیق چوخور یئرده یئرلشدیگی اۆچون بو آد اونا وئریلمیش دیر.
شعر: گئجه-گوندوز بولود کئچر هاوالار
بئله گئتمز البت گلر بیر ده یاز
اوخویور بولبوللر موغام، هاوالار
سیزیلداشیر یارام، آمان بیر ده یاز

بولود اولان قالخار هاوادا گزر
عاشق اولان یارین باغرینی ازر
غواص اولان گیرر درینده گزر
بیر درین وار بیر دورگه وار بیر دایاز

قوربانی گولدسته باغلار اوخونا
سینه­ م بوتا، یارین مژگان اوخونا
بیر نامه یاز هر دیواندا اوخونا
گؤرن دئیه وار اللرین بیر ده یاز.

اهالی 
بو کند المهدی قصبه سی نه تابئعدیر و 1385 نجی ایلین نفوس سایینا گؤره 319(83عائیله) نفر اهالیسی واردیر.

ایقتیصادیات 
اهالی چوخو مالدارلیق و اکینچیلیکله مشغول اولورلار.

دیل و مذهب 
بو کندین بوتون اهالیسی تورک و شیعه دیرلر.

بیرده باخ 
غربی آذربایجان اوستانی‌نین کندلری
 غربی آذربایجان اوستانی

قایناقلار 

نقده بؤلگه‌سی‌نین یاشاییش یئرلری